CELEX: 32007R1500
Language: et
Date: 2007-12-18 00:00:00
Title: Komisjoni määrus (EÜ) nr 1500/2007, 18. detsember 2007 , 6-fütaasi EC 3.1.3.26 (Ronozyme) uue kasutusviisi lubamise kohta söödalisandina (EMPs kohaldatav tekst)

19.12.2007   
            
            
               ET
            
            
               Euroopa Liidu Teataja
            
            
               L 333/54
            
         
      KOMISJONI MÄÄRUS (EÜ) nr 1500/2007,
   18. detsember 2007,
   6-fütaasi EC 3.1.3.26 (Ronozyme) uue kasutusviisi lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Aspergillus oryzae (DSM 14223) abil saadud valmistise 6-fütaasi EC 3.1.3.26 (Ronozyme) uut kasutusviisi partide söödalisandina, mis tuleb klassifitseerida zootehniliste söödalisandite kategooriasse.
            
         
               (4)
            
            
               Komisjoni määrusega (EÜ) nr 255/2005 (2) on Aspergillus oryzae (DSM 14223) abil saadud valmistisele 6-fütaas EC 3.1.3.26 antud tähtajatu kasutusluba broilerkanade, munakanade, broilerkalkunite, põrsaste, nuumsigade ja emiste puhul ning komisjoni määrusega (EÜ) nr 521/2005 (3) luba ajutiseks kasutamiseks lõhelaste puhul.
            
         
               (5)
            
            
               On esitatud uued andmed, millega toetatakse loataotlust partide puhul. Euroopa Toiduohutusamet (edaspidi „toiduohutusamet”) jõudis 10. juuli 2007. aasta arvamuses järeldusele, et Aspergillus oryzae (DSM 14223) abil saadud 6-fütaas EC 3.1.3.26 (Ronozyme) ei avalda kahjulikku mõju loomade ja inimeste tervisele ega keskkonnale. (4) Toiduohutusamet nentis, et valmistis ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada loa andmise selle täiendava liigi puhul. Kõnealuse arvamuse kohaselt soodustab valmistise kasutamine sööda seedimist. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne meetodi kohta, millega analüüsitakse söödalisandit söödas.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 45, 16.2.2005, lk 3.
   
      (3)  ELT L 84, 2.4.2005, lk 3. Määrust on muudetud määrusega (EÜ) nr 1812/2005 (ELT L 291, 5.11.2005, lk 18).
   
      (4)  Opinion of the Scientific Panel on additives and products or substances used in animal feed (FEEDAP) on the safety and efficacy of the enzyme preparation Ronozyme P5000 (CT) and Ronozyme P20000 (L) (6-phytase) as feed additive for ducks according to Regulation (EC) No 1831/2003. Vastu võetud 10. juulil 2007. EFSA Journal (2007) 519, 1–8.
   
      LISA
      
                  Lisandi identifitseerimisnumber
               
               
                  Loa omanik
               
               
                  Lisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: seedimist soodustavad ained
               
            
                  4a1614(i)
               
               
                  DSM Nutritional Products Ltd
               
               
                  6-fütaas EC 3.1.3.26
                  (Bio-Feed Phytase CT 2X/Ronozyme P5000 (CT) and Bio-Feed Phytase L 4X/Ronozyme P20000 (L)
               
               
                  
                               
                           
                           
                              Söödalisandi koostis:
                              
                                 Aspergillus oryzae’st (DSM 14223) saadud valmistis 6-fütaas
                              kaetud kujul: 5 000 FYT (1)/g
                              vedelal kujul: 20 000 FYT/ml
                           
                        
                               
                           
                           
                              Toimeaine iseloomustus:
                              
                                 Aspergillus oryzae’st (DSM 14223) saadud 6-fütaas
                           
                        
                               
                           
                           
                              Analüüsimeetod (2)
                              
                              Kolorimeetriline meetod, mis põhineb vanadomolübdaadi reageerimisel anorgaanilise fosfaadiga, mis tekib 6-fütaasi toimel fütaati sisaldavast substraadist (naatriumfütaat) pH 5,5 ja temperatuuri 37 °C juures.
                           
                        
               
                  Pardid
               
               
                  —
               
               
                  250
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik annus ühe kilogrammi täissööda kohta:
                              500–1 000 FYT/kg
                           
                        
                              3.
                           
                           
                              Kasutamiseks segasöödas, mis sisaldab üle 0,25 % fütiiniga seotud fosforit.
                           
                        
               
                  8.1.2018
               
            
         (1)  FYT on ensüümi hulk, mis vabastab naatriumfütaadist ühe mikromooli anorgaanilist fosfaati minutis pH taseme 5,5 ja temperatuuri 37 °C juures.
      
         (2)  Analüüsimeetodi üksikasjad on kättesaadavad ühenduse tugilabori veebilehel www.irmm.jrc.be/crl-feed-additives.